ສຽງລະເບີດ ແລະສຽງປືນ ສັ່ນສະເທືອນ ຄຸ້ມສະຖານທູດ ໃນນະຄອນຫຼວງ ອັຟການິສຖານ 
ສຽງລະ​ເບີດ​ແຕກ​ຂື້ນ ຕິດຕາມ​ມາ​ດ້ວຍ​ສຽງ​ປືນ​ ສັ່ນ​ສ​ະ​ເທືອ​ນ ຄຸ້ມສະຖານ​ທູດ ຢູ່​ໃນນ​ະຄອນຫຼວງ Kabul ​ຂອງອັ​​ຟການິສຖານ ໃນວັນພະຫັດ ວານນີ້.
ສຽງລະເບີດ ແຕກຂື້ນ ຕິດຕາມມາດ້ວຍສຽງປືນ ໄດ້ສັ່ນສະ ເທືອນຄຸ້ມສະຖານທູດ ຢູ່ໃນນະຄອນຫຼວງ Kabul ຂອງອັຟ ການິສຖານ ລາຍລະອຽດຂອງການໂຈມຕີໃນວັນພະຫັດວານນີ້ ຍັງບໍ່ທັນ ແຈ້ງຂາວເທື່ອ ແຕ່ມັນໄດ້ເກີດຂື້ນຫລາຍໆຊົ່ວໂມງ ຫລັງຈາກ ລົດສະຖານທູດອັງກິດຄັນນຶ່ງ ໄດ້ຖືກໂຈມຕີໂດຍລົດລະເບີດ ສະຫລະຊີບ ທີ່ສັງຫານຍາມອັງກິດຄົນນຶ່ງ ແລະພະນັກ ງານ ຊາວອັຟການິສຖານນຶ່ງຄົນາຂອງສະຖານທູດແລະຄົນອື່ນໆ ອີກສາມຄົນ ກຸ່ມທາລິບານໄດ້ອ້າງເອົາຄວາມຮັບຜິດຊອບໃນການໂຈມຕີ ພ້ອມດ້ວຍເຫດລະເບີດແຕກ ທີ່ໄດ້ສັ່ນສະເທືອນ ຄຸ້ມສະຖານທູດ ຢູ່ໃນນະຄອນ Kabul ໃນຕອນແລງຂອງວັນພະຫັດ ວານນີ້ ບັນດາເຈົ້າໜ້າທີ່ທ້ອງຖິ່ນ ກ່າວວ່າ ເຫດລະເບີດແຕກ ໄດ້ເຮັດໃຫ້ມີຜູ້ໄດ້ຮັບບາດ ເຈັບ 33 ຄົນ ສ່ວນໃຫຍ່ເປັນພົນລະເຮືອນອັຟການິສຖານ ສະພາຄວາມໝັ້ນຄົງ ສະຫະປະຊາຊາດ ໄດ້ປະນາມການໂຈມຕີລົດສະຖານທູດອັງກິດ ຢູ່ໃນຖະແຫລງການສະບັບນຶ່ງຂອງ ສະພາຄວາມໝັ້ນຄົງ ກ່າວວ່າ ພວກກະທຳຄວາມຜິດ ແລະບັນດາຜູ້ສະໜັບສະໜູນການກໍ່ການຮ້າຍ ຕ້ອງຖືກນຳໂຕມາລົງໂທດ ແລະກ່າວຢໍ້າ ອີກວ່າ ບໍ່ມີການກໍ່ການຮ້າຍໃດໆ ທີ່ສາມາດຕ່າວປີ້ນ ເສັ້ນ ທາງໄປສູ່ສັນຕິພາບ ປະຊາທິ ປະໄຕແລະສະຖຽນລະພາບ ພາຍໃຕ້ການນຳພາ ຂອງຊາວອັຟການິສຖານ ຢູ່ໃນອັຟກາ ນິສຖານ